Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Iisrael püüab Jeruusalemma "agressiivselt" maha rahustada.
Peaminister Netanyahu sõidab järgmine nädal Moskvasse,
et arutada president Putiniga
Venemaa sõjalise tegevuse laiendamist Süürias.
Süüria president Assad:
poliitiline lahendus Süürias võimalik vaid pärast terroristide võitmist.
Peaminister Netanyahu külastas Läänekalda tulipunkte,
et saada ülevaade julgeolekuolukorrast
pärast kokkupõrkeid Templimäel moslemite ja Iisraeli julgeoleku vahel.
See on lisanud pingeid Jeruusalemmas ja Läänekaldal
ning palestiinlased märatsevad.
Netanyahu lubas,
et valitsus püüab "agressiivselt" Jeruusalemma maha rahustada.
Muudame oma poliitikat, Praegune olukord on vastuvõetamatu.
Anname politseile ja sõduritele vahendid
agressiivseks tegutsemiseks
kivi- ja tulepommiloopijate vastu.
Viimasel ajal on Jeruusalemma vanalinnas toimunud kokkupõrkeid
Palestiina noorukite ja Iisraeli politsei vahel,
kes püüab julgestada Templimäge palestiinlaste katsete vastu
häirida juutide uue aasta visiite Templimäele.
Iisrael süüdistab religioosseid jõuke judaismi ülima pühapaiga
Templimäe muutmises võitlustandriks ja Palestiina juhid süüdistavad Iisraeli
moslemite kolmanda pühapaiga al-Aqsa mošee ründamises,
hoiatades juudiriiki ususõja provotseerimise eest.
Peaminister Netanyahu lubas,
et julgeolekuaparaat teeb muudatusi
märatsejate karmimaks kohtlemiseks.
Teeme muudatusi tule avamises ja kehtestame miinimumtingimused
kivi- ja tulepommiloopijate karistamiseks.
Muudame ka seadusi miinimukaristuste seadmiseks
alaealiste ja nende vanemate vastu, et heidutusmomenti tekitada.
Netanyahu vastas palestiinlaste kartusele,
et juudi gruppide tihenenud visiidid pühapaika
kaotavad moslemite religioosse kontrolli pühapaiga üle,
ja rõhutas, et Iisrael teeb kõik status quo säilitamiseks Templimäel,
püüdes rahustada Jordaaniat Iisraeli kavatsuste suhtes.
Tahame säilitada status quo,
mida pidevalt rikuvad terroristid ja märatsejad.
kes jätkavad vastasseisu Templimäel ja kiusavad usklikke juudi külastajaid.
See on vastuvõetamatu.
Tegeleme ka selle teemaga, kui Jordaania ja teistega infot jagame.
PO president Abbas
pidas oma Ramallah' residentsis kriisikoosoleku,
kus ta avaldas toetust palestiina märatsejatele, rõhutades,
et ükski Jeruusalemma eest valatud verepiisk pole asjatu.
Koputame igale uksele,
et Jeruusalemma häält tõsta.
Jumala abiga liigume edasi.
Tervitame teid ja neid, kes vastupanu osutavad.
Tervitame iga Jeruusalemma eest valatud verepiiska.
See on puhas veri.
Palestiinlased tahavad Ida-Jeruusalemma pealinnaks riigile,
mis peaks loodama Läänekaldale ja Gazasse.
Iisrael aga ühendas Ida-Jeruusalemma endaga
ja peab linna oma jagamatuks, igaveseks pealinnaks.
Rahvusvaheline kogukond pole seda tunnustanud.
USA kinnitas oma kõikumatut toetust Iisraeli julgeolekule.
Valge Maja teatas,
et USA president Obama kohtub novembris Netanyahuga.
Nad arutavad Iraani tuumalepingut
ja teisi Läis-Ida julgeolekuküsimusi.
9. novembri kohtumine on esimene pärast seda,
kui suurriigid Iraaniga tuumalepingu sõlmisid.
Iisrael on lepingule vastuseisu avaldanud.
Veidi varem nurjasid USA Senati demokraadid
vabariiklaste katse Iraani leping blokeerida.
Riigijuhid arutavad ka Iisraeli-palestiinlaste suhteid
ning Gaza ja Läänekalda olukorda ning teisi julgeolekuküsimusi.
President Obama kohtub peaminister Netanyahuga
9. novembirl 2015 Valges Majas.
Nad arutavad Lähis-Ida julgeolekuteemasid,
näiteks seda, kuidas rahumeelselt ja tõestatavalt takistada Iraanil
tuumapommi saamast ja vastata Iraani destabiliseerivale tegevusele.
President ootab ka arutelu Iisraeli-Palestiina suhete,
Gaza ja Läänekalda olukorra ja kahe riigi lahenduse teemal.
Visiit näitab USA ja Iisraeli sügavat, kestvat sidet
ning meie koostööd Iisraeli julgeoleku parandamisel.
Peaminister Netanyahu arutab järgmine nädal Moskvas
president Putiniga
Venemaa relvastatud kohalolu Süürias.
Netanyahu esitleb ohte, mida Iisraeli jaoks kujutab
üha kaasaegsemate relvade vool Süüriasse ja see,
et relvi vahendatakse Hezbollah'le Liibanonis ja teistele islamistidele.
Venemaa lubas varem jätkata
Assadi valitsuse toetamist Süüria sõjas ja relvadega varustamist.
Jätkame sõjavarustuse toimetamist Süüriale.
Sellega koos saadetakse Vene eksperte,
kes aitavad seadmeid paigaldada ja õpetavad, kuidas neid kasutada.
See pole mingi saladus.
Süüria presidendi Assadi sõnul on poliitiline lahendus Süürias
võimalik alles siis, kui terroristid võidetud on.
Assadi sõnul on Euroopas puhkenud põgenikekriis
otsene tagajärg terroristide toetamisele,
ja Süüria sõja ohvrid on jäetud tähelepanuta.
Kuni see propaganda jätkub, voolab Läände uusi põgenikke.
Asi pole selles, kas Euroopa võtab põgenikke vastu,
vaid selles, et ei tegeleta probleemi põhjusega.
Kui see teile muret teeb, lõpetage terroristide toetamine.
See on kogu põgenikekriisi tuum.
Assad kutsus kõiki konflikti Süüria osapooli
terrorismi vastu jõude ühendama.
Ta viitas nii al-Nusra Rindele, ISISele kui teistele rühmitustele,
kes on saabunud naabermaadest ja keda välisriigid on toetanud.
Tahaksin pressikonverentsi kasutada ja kutsuda kõiki osapooli
ühendama jõude terrorismi vastu.
See on ainus viis süürlaste poliitiliste sihtide saavutamiseks
dialoogi ja poliitilise protsessi teel.
Assad lükkas ümber väited Iraani vägede saatmisest Süüriasse,
kuid kinnitas, et riigid teevad tihedat koostööd.
Iraan seisab Süüria ja selle rahva kõrval.
Iraan toetab Süüriat poliitiliselt, majanduslikult ja sõjaliselt.
Sõjalise toe all me ei mõtle, et Iraan siia vägesid saadaks.
See ei vasta tõele. Iraan toetab meid sõjavarustusega.
Vahetame militaareksperte, kuid seda on alati tehtud.
Süüria konfliktis on ÜRO andmeil hukkunud üle 220 000 inimese,
kuid teiste raportite järgi võib konflikti tegelik ohvrite arv
olla juba poole miljoni ringis.
Aitäh vaatamast! Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri